الانتخابات البرلمانية الماجية كاع الاحزاب كتقول أنها فرصة لبلادنا باش نديرو التغيير، حزب الفعفاع تا هو من جملة الاحزاب لي كاتظل تطبل وتزمر على هادشي، ولكن هادشي كولو خوا خاوي، التجمع الوطني للاحرار وحسب مصادر “كود” باغي يدير رئيس جماعة بوعرك فلائحة الشباب ويعطيه مراتب متقدمة باش يتمكن من الوصول للبرلمان. رئيس الجماعة محمادي توحتوح طلع يوم 1 شتنبر الجاري فلائحة الغشاشين في كلية سلوان، وكمكافأة التجمع غادي يزيد يحطو فلائحة الشباب، علاش يمكن باش يمشي يدافع على قانون خاص بالغشاشين في البرلمان!. يلا كان هذا هو التغيير لي كاتدافع عليه الحمامة وباغيا بيه تطلع للحكومة طفرناه بكري. 
هذا بغاو يديروه مازال برلماني. حزب الفعفاع باغي يدير مرشح برلماني فلائحة الشباب شدوه كيغش فالجامعة +وثيقة